钦定古今图书集成/理学汇编/学行典/第084卷 > 朱子大全集 > 《答孙季和》
## 钦定古今图书集成/理学汇编/学行典/第084卷 > 朱子大全集 > 《答孙季和》

所喻平生大病，最在轻弱人，患不自知耳。既自知得
如此，便合痛下工夫，勇猛舍弃，不要思前算后，庶能
矫革。所谓“药不瞑眩，厥疾不瘳”者也。明善诚身，正当
表里相助，不可彼此相推。若行之不力，而归咎于知
之不明；知之不明，而归咎于行之不力，即因循担阁，
无有进步之期矣。